
Savjet za prosvjetu, nauku i kulturu NRH broj 18642-1953. preporučuje knjigu »Hrvatski narodni 
vez« od Adele Pleše, u izdanju Seljačke Sloge s time, da se ista može upotrebljavati kao pri- 
ručnik za ženski ručni rad u općeobrazovnim, ženskim stručnim i domaćinskim školama. 


HRVATSKI NARODNI VEZ 

1954 

Izdavač: SELJAČKA SLOGA 
Zagreb, Ulica Socijalističke revolucije 17/1 
Za izdavača: Nada S r em e c 
Nadzor nad štampom: Ćuča Smokvina 

rvatsko je selo sticajem historijskih, društvenih i kulturnih 
odnosa sačuvalo — velikim dijelom — niz rukotvorina, u kojima 
stara tehnika izrade, ukrasi i oblici još uvijek dolaze do izraza. 
Nekoć su te rukotvorine služile isključivo potrebama kućne za- 
jednice i njihovoj se izradi posvećivalo mnogo vremena, truda 
i ljubavi. To prvenstveno vrijedi za tekstilne izrađevine, koje su 
sačuvale najviše od starih vještina . 

Još donedavno hrvatsko je selo prerađivalo vunu, lan i 
konoplju za svoje potrebe. A ove je sirovine prerađivalo od svog dolaska u ranom 
Srednjem vijeku u današnju postojbinu, jer su bile od velikog značenja za njegovu 
nošnju i kućne potrebe. 1 u tim se tekstilnim rukotvorinama kroz stoljeća taložio na 
prastare oblike, čitav živopisni svijet šarenila boja, kroja i ukrasa napoje. Ti ukrasi 
nisu bili posljedica slučajnosti, namjeravani ili nenamjeravani dodaci ruhu ili kuć- 
nim tekstilnim predmetima (jastucima, plahtama i si.), već je to bio tradicionalni 
izraz živog oblikovanja umjetničkog osjećanja i izražavanja, u kome je bila obuhva- 
ćena čitava zajednica, užeg ili šireg područja (selo, općina, župa). Najprije izražavani 
u pravilnim ili nepravilnim linijama, mahom kao baština prethistorijskih kultura, 
oni su stvarali izvor našeg narodnog ornamentnog blaga. Kasnije se ornamentu ; 



2 


izraz obogatio biljnim motivima , koji su primijenjeni ili naturalistički ili stilizirani. 
Stilizirani su više odgovarali duhovnom nastrojenju sela, jer su se u njima saču- 
vali i stari simbolički oblici. 

Manje su primjenjivani životinjski oblici, a pogotovu ljudski likovi. Kao da 
je njihova pokretnost smetala i uznemirivala seljaka, ukorijenjenog u zemlju. Po- 
kretni životinjski motiv blizak je nemirnom seliocu, stočaru - nomadu. 

Među tekstilnim rukotvorinama je tehnika vezenja dala najšire prostorne mo- 
gućnosti za ornamentno iživljavanje. Daleko veće nego kod tkanja, gdje je okvir 
tkalačkog stana postavljao granice. Tehnika vezenja nastala postepenim iskustvenim 
procesom određivala je i sa svoje strane izražajne mogućnosti veziva i oblikovala 
stil. Osnovne vrste vezilačkih radova mogu se svrstati u dvije skupine: vez po 
pismu, koji se izvodi na osnovi crtanog motiva i v e z p o b r o j u, koji se izra- 
đuje brojanjem niti podloge. Može se još spomenuti goblenski vez u južnim 
krajevima naše zemlje , te v e z i a-n č an ac, kojim se veze na čohi a značajan je za 
istočno područje i konačno p e čki vez proširen u Posavini. 

Složena tehnika i bogatstvo ornamentnih motiva ostvaruje kombinacijom li- 
kova i boja, neobično šarenilo hrvatskih rukotvorina. Ove rukotvorine nisu samo 
značajne za etnografiju i nisu samo svjedočanstva kulturnih osobina hrvatskog sela. 
Po svom sastavu, a naročito po svom ornametnom ukrasu, one su bile i ostale estet- 
ske vrednote. U stilizaciji tih ornamentnih motiva imamo još uvijek pred sobom im- 
presivnu ilustraciju umjetničkog života hrvatskog sela, iako umjetničko stvaranje 
sela već kroz decenije jenjava. Nove okolnosti nameću i nove izražajne oblike, je- 
dnako u životu kao i u umjetnosti. 


Postavlja se pitanje, da li u današnjim okolnostima, tradicija omamentnog 
ukrasa još ima svojih vrednota? Neosporno je, da je ornamentika u životu industrij- 
skog društva izgubila svoje prvobitno značenje općeg umjetničkog izraza . 

Danas se ne će nitko sjetiti da tvornički dimnjak iskiti ornamentima , kao što 
su stari Egipćani ukrasili stupove svojih hramova. Ali svakako bi bilo pretjerano 
odbaciti primjenu svakog ornamenta i na svakom mjestu. To bi značilo ne samo 
kočenje svakog umjetničkog obrta u gradu i svake kućne radinosti na selu, već i 
uništavanje drevne umjetničke ornamentike, koja zagrijava i ukrašava našu svaki- 
dašnjicu, predmetima svakodnevne upotrebe. 


Zbog toga je važno, da primjena ornamenata bude ne samo tehnički ispravna , 
da svojim motivima odgovara umjetničkim tradicijama, već da bude i ukusna, a 
tome svemu želi pridonijeti ova zbirka hrvatskih narodnih vezova. 

Kriiiii 


Na svim crtežima slova »a« i 
označuju lice i naličje boda. 


List I i II 


N a listovima od I-XII. doneseni su uzorci iz- 
rađeni križićima. Taj vez upotrebljavaju seljakinje 
čitave Jugoslavije samo je različitit način, kojim ga 
izrađuju. Kod izrade križića treba paziti na slijedeće: 
svi križići moraju imati isti smjer. To ćemo najlakše 
postići, ako radimo polukrižiće slijeva nadesno, zatim 
se vraćamo i polukrižićima sdesna nalijevo popunimo 
vez. Taj je način podesan i zbog toga, što se štedi na 
navezu, a rad je uredan i na obratnoj strani. Cesto 
puta je uputno, da se čitavi redovi ili plohe izrade 
samo polukrižićima a onda se vraćamo, da polukri- 
žićima popunimo vez. 

Uzorci donešeni na I. i II. listu nalaze se u svim 
našim krajevima. Na II. listu uzorci br. 14, 15 i 13 
su dijelovi ukrasa sa ženske nošnje iz sjeverne oko- 
lice Zagreba (Bukovac, Gračani). 

Plosni kosi bod 


L 


List III 


V 

▼ anjska strana širokih rukava, prsa, ovratnik 
i donji rub ženske košulje iz Vrlike (Dalmatinska Za- 
gora, dinarski tip nošnje) ukrašeni su križićima i 
plosnim kosim bodom svilom, pamukom ili vunom, a 
motivi su ili čisto geometrijski ili geometrizirani bilj- 
ni, rjeđe životinjski. 

Boje 

Ima košulja vezenih crvenom i modrom bojom ali 
ima i takvih, koje su ukrašene tamnim, zagasitim 
bojama. Pojedini su oblici do polovice izrađeni ta- 
mnomodrom bojom, dok je druga polovica izrađena 
tamnosmeđom bojom. Slijedeći je oblik izrađen ta- 
mnozelenom i smeđom bojom; izmjenjuje se tamno- 
modra i smeđa boja te tamnozelena i smeđa boja. 
Vrlo često nalazimo u tim vezovima boju poput 
tamnog bakra. 

List IV 


ovdje su kao i na III. listu donešeni ukrasi 
sa ženske nošnje iz Vrlike. 

Ako nam u radu bude potreban kut, načinit ćemo 
ga ovako: ogledalo ravnih bridova položit ćemo pod 
kutom od 45° na uzorak i tako ga dugo pomicati, dok 
u ogledalu ne nađemo kut, koji nam odgovara. Kraj 
ogledala povučemo crtu (diagonalu) točno kroz svaku 
četvorinicu. Uzorak precrtamo do crte vodoravno a 
istu sliku od crte okomito prema gore ili ako je po- 
trebno prema dolje (vidi sliku). 

Kut 


List V 


N 

1 ia leđima gornjeg dijela rubače t. j. na kikli- 
šću ženske nošnje iz Šestina (okolica Zagreba) nalazi 
se utkani ili križićima vezeni ukras od crvenog i mo- 
drog pamuka. Takav se ukras nalazi i na šakavieama 
(manšete rukava). 

Ovi ukrasi kao i ostali vezu se na domaćem, se- 
ljačkom platnu. To je platno vrlo podesno za sve vr- 
ste ručnih radova. Za vezove koji se temelje na bro- 
jenju niti (križići, povlaka, izrezanac, lozanje, u sitno) 
preporuča se laneno ili konopljino platno, kod kojega 
je utka ili potka jednake debljine. Odabrati se mora 
razgovijetno platno ne pregusto nego rešetasto, na 
kojem se može lagano uočiti svaka nit. Za vezove po 
pismu ‘(lančanac, ovijanac, pečki vez) može se upotre- 
biti tanko gušće platno, jer se na takvom može lakše 
nacrtati uzorak. 








Liši VI 


U krasi s odjevnih predmeta vezeni križićima ili 
protkivani. Zvjezdice, vezene ili protkivane u stano- 
vitim razmacima djeluju kao neomeđeni ornamenat 
na rukavima ženskih nošnja, kao i na stoln jacima, ja- 
stucima i plahtama. Možemo ih vrlo uspješno primi- 
jeniti na raznim ukrasnim predmetima i kao tekući 
ornament (pruga). Veće zvijezde izrađuju u Slavoniji 
pružancem ili čupavcem. 

Često susrećemo veziva, kod kojih su pojedini 
uzorci lozanjem razdijeljeni u polja u koja su smje- 
štene zvjezdice ili drvca. Lozanje vidimo također za- 
jedno s povlakom i izrezancem na poculicama (kape 
udatih žena) i muškim košuljama iz Posavine. U Po- 
dravini možemo naći poculica vezenih pečkim vezom 
i lozanjem. Kod lozanja se obje strane t. j. lice i na- 
ličje mogu izrađivati na pravoj strani. 

Pružanac 


List Vll 


N a ovoj su stranici uzorci veziva iz Slavonije. 
Žene izrađuju nad rubom podsuknje rasplete, a nad 
tim vezu pružancem ili čupavcem drvca ili grane. 
Rub podsuknje ukrasu ju kačkanom čipkom. Pravilno 
se izmjenjuju crveni i crni zupci kačkane čipke. Isto 
tako su i 2 po 2 drvca ili grane izrađene crvenom i 
crnom bojom, ili je čitav ukras izrađen crvenom, 
kadgod i crnom bojom. Uzorci br. 2, 8, 11 su iz Dal- 
macije; to su ukrasi sa ženskih košulja. 

Kod pružanca moraju svi bodovi imati isti smjer, 
zato se ti bodovi uvijek rade slijeva nadesno. Naj- 
prije se načini dugi kosi bod, preko kojega se vezu 
polukrižići. Taj dugačak kosi bod može se i kasnije 
načiniti t. i. može se provući ispod izrađenih polukn- 
žića. Kod nekojih su uzoraka pojedini redovi ili plohe 
izrađene polukrižićima protivnog smjera; na taj način 
vezivo djeluje posve drugačije. 











Kačkana čipka 


List V/II 


U krasi sa ženskih nošnja naročito iz Slavonije. 
Uzorak br. 4 je iz Dalmacije. U originalu veliki dio 
tih uzoraka izrađen je čupavcem. Prema potrebi može 
se iz 4 grane sastaviti zvijezda. Grane (drvca, koja 
imaju kosi smjer) upotrebljavaju seljakinje kao oko- 
miti ukras na suknjama i rukavima rubina, tek im 
u tom slučaju mijenjaju smjer; jedna je grana polo- 
žena slijeva nadesno, slijedeća sdesna nalijevo.. 

Kod primjene narodnog veza na ukrasne predmete 
u našim stanovima moramo nastojati, la vezivo bude 
što urednije. Čvorova na obratnoj strani ne smije 
biti. Da to postignemo, radit ćemo ovako: načinit 
ćemo čvor i u udaljenosti od 6 — 7 cm zabosti iglu u 
platno nakon što smo odredili mjesto, na kojem ćemo 
početi radom. Kad smo izradili jedan dio veziva, od- 
rezat ćemo čvor a nit od 6 — 7 cm provući na obratnoj 
strani kroz vez. Slično ćemo postupiti i onda kad bu- 
demo načeli novu nit; i u tom ćemo slučaju obje niti 
t j. onu završnu kao i onu početnu provući kroz iz- 
rađeni uzorak. 

Kut 


List IX 


U zorci br. 1 i 2 su iz Dalmaqije; vezeni su kri- 
žićima a upotrebljavaju ih seljakinje za ures ženskih 
košulja. Uzorak br. 3 i 4 je tkan na rukavu ženske 
rubine iz Slavonije. 

Kad uzorke primjenjujemo za ručni rad u školi, 
ne bi bilo dobro tražiti od učenica da izrađuju velike 
predmete. Mnogo će se više postići, ako one rade male 
predmete u raznim, propisanim tehnikama. Prepo- 
ručaju se male prostirke kvadratičnog ili pravokut- 
nog oblika. Uglove na tim prostirkama ne možemo 
raditi na debelom seljačkom platnu, zato je uputno 
da se na svim stranama načini šupljika (a jour) i da 
se do šupljike izvuku niti, pošto je posao dovršen. Kod 
pravokutnih se prostirki može na duljim stranama 
načiniti šuplji rub, a na uskim se stranama do šu- 
pljike izvuku niti. Ako smo za vezenje odabrali uzo- 
rak s kutom, počet ćemo raditi od kuta do sredine ili 
ćemo početi od sredine prema krajevima ako kanimo 
uresiti samo dvije uske strane prostirke. 









List X 


D rvca vezena križićima ili pružancem iz Sla- 
vonije. Slične uzorke kao što je br. 4 sastavljene od 
samih trokutića susrećemo vrlo često i u Dalmaciji 
(vidi list IV., uzorak br. 1, 2). 

Kad odabiremo uzorak za rad, ne smijemo zabo- 
raviti na proporciju. Pojedini se predmeti mogu 
upravo upropastiti, ako uzorak nije na pravom mje- 
stu. Vezivo ne smije biti ni preširoko ni preusko. 
Tome ćemo doskočiti, ako izrežemo od obojenog pa- 
pira posve jednostavne pruge, zvijezde, drvca, grane 
raznih veličina i širina. Te izreske položit ćemo na 
tkaninu, koju želimo ukrasiti, i tako dugo odabirati, 
dok ne nađemo pravu veličinu i mjesto za uzorak. 
Na tkanini ćemo izbrojiti niti, koje pokriva izabrana 
pruga ili zvijezda, i prema broju niti odnosno kri- 
žića potražiti uzorak. Svaki uzorak križića može se 
upotrebiti za izradu čipka. 













List XI 


U krasi s ručnika, stolnjaka, plahta i odjevnih 
predmeta iz Slavonije. Vezeni su križićima, pružan- 
cem ili čupavcem. 

Čupavac (napuštanac) se radi isto tako kao i pru- 
žanac samo su bodovi vrlo rahli. Žene, koje još nisu 
dosta vješte, rade taj bod preko žbice od metle čime 
postizavaju, da su svi bodovi jednako napuštani. Pru- 
žancem i čupavcem ukrašuju Slavonke svoje skute. 

Kod vezenja vrlo je potrebno odabrati ispravan 
pribor za rad. Za šivanje upotrebljavamo kratke igle, 
za vezenje duge. Igla mora biti malo deblja od niti 
naveza ili konca, kojim se radi. Predebela igla pro- 
uzrokuje u tkanini rupe, dok se pretanka teško pro- 
vlači kroz tkaninu. Kod vezenja, koje se temelji na 
brojenju niti, upotrebljava se igla s tupim vrškom i 
dugačkom ušicom, jer se šiljata igla lako zabode u 
nit tkanine pa posao nije pravilan i jednoličan. 

Prepletenac 



List XII 


P 

X tiče, vezene križićima, pružancem a mogu se 
raditi i pletencem; to su ukrasi s ručnika i raznih 
prostirka. 

Pletenac je vez, koji se kao i pružanac i čupavac 
izrađuje slijeva nadesno. I kod pletenca se provuče 
nit ispod izrađenog veza na pravoj katkad i na obrat- 
noj strani, a može se nit provući i prije nego se počne 
vezenjem. I kod pletenca mijenjaju žene smjer bo- 
dovima. Tim vezom ukrašuju seljakinje iz Posavine 
svoje poćulice. 

Kad radite bilo koji ručni rad morate paziti na 
slijedeće: visina stolice mora biti razmjerna s visinom 
stola. Ruke moraju držati posao tako visoko da se 
vrat i hrptenjača ne moraju savijati; tijelo mora biti 
uspravno samo glava smije biti malo nagnuta prema 
naprijed. Tkanina se kod rada ne smije nikada pri- 
čvrstiti na koljeno, jer u tom slučaju tijelo zauzme 
položaj, koji nije ni higijenski ni estetski. Ako je 
potrebno, tkanina se može pričvrstiti na jastučić, 
napunjen pijeskom ili kojom drugom teškom tvari 
tako, da jastučić stabilno stoji na stolu. 






Pisanac 



List XIII 


U zorci br. 5 i 8 vezeni su pisancem. Taj je vez 
jednak na obadvije strane, te je podesan za ukraša- 
vanje stolnjaka, ubrusa, ručnika i t. d. Upotreblja- 
vaju ga seljakinje u Đakovštini za uresi van je svojih 
rubina. U Slavoniji se i muške košulje ukrasuju pi- 
sancem. Etnografski muzej u Zagrebu posjeduje kra- 
snu zbirku ručnika vezenih pisancem iz Đakova. 

Ostali su uzorci pr otkivani. Nalazimo ih na žen- 
skim rubinima, stolnjacima, ručnicima, plahtama u 
Slavoniji i u Podravini. Uzorci bi se mogli izrađivati 
i opačkom, povlakom a i križićima. Ovi tekući orna- 
menti (pruge), ako ih izrađujemo u paralelnim redo- 
vima, mogu se vrlo uspješno primijeniti za uresivanje 
jastuka- i različnih prostirki. To naročito odgovara 
duhu narodnog uresi van ja, jer sama tehnika tkanja 
diktira vodoravne redove. 

Dvostruka prekrštenica 



U sitno 


List XIV 


U zorci br. 1, 2, 3, 5 izrađeni su opačkom. To 
su vezovi, kojima seljakinje u Zumberku ukrašuju 
prsa svojih košulja kao i rubove rukava. Opačak (opa- 
čica) je vez, koji se ispravno radi na obratnoj strani, 
zato se i zove opačak. U nekojim ga krajevima naziv- 
lju utkanicom. Mnogo se upotrebljava u Dalmaciji za 
uresivanje ženskih odjevnih predmeta a susrećemo 
ga i u Lici (vidi list XV.). Ostali su uzorci protkivani. 
Posljednji je uzorak sa poculice; izrađen je povlakom 
i dvostrukom prekrštenicom. Zvjezdice su zelene; ši- 
roke, crte, koje ih okružuju su smeđe. 

Povlaka je plosni vez brojem (vidi list XXIV.). 
Obratna strana jednaka je pravoj, tek su bodovi uko- 
šeni za jednu nit. Povlakom ukrašuju seljakinje svoju 
nošnju pa muško i žensko rublje, posteljinu i stolj- 
njake. Ima vrlo lijepih poculica, izrađenih povlakom 
u boji. Pojedini su oblici okruženi bodom »u sitno«. 

Dvostruka prekrštenica je razvučeni prepletenac. 
Vidimo ga često uz pečki vez. 

Opačak 


List XV 


N a ovom su listu uzorci sa ženskih košulja iz 
Konavlja. Prsa i rukavi bogato su izrađeni tim vezom, 
koji je poznat pod imenom »konavljanski vez«. Se- 
ljakinje ga izrađuju tankom vunom, koju same predu 
i bojadišu. Da im posao bude što uredniji one, kad 
završe jednu nit, ne provuku istu kroz vez, već tu 
nit rastvore i novu nit upredu. Upotrebljavaju zaga- 
site, pastelne boje, a vrlo često bakrenastu boju. 


XV 

Široki lančanac 


List XVI 


U žorci iz Konavlja, s prsi ju i rukava ženskih 
košulja. 


Boje 


Prvi je uzorak vezen svijetložutom, zagasitožutom 
i svijetlozelenom bojom. Drugi je uzorak vezen ba- 
krenastom bojom; u kvadratima, koji su razdijeljeni 
u 4 manja kvadratića, dva vodoravna diagonalno po- 
stavljena kvadratića su modro izvezena a druga dva, 
okomito postavljena kvadratića su zeleni. Isto je tako 
u drugom kvadratu veća praznina vezena modrom 
bojom, a manja praznina zelenom. Nad tim kvadra- 
tom vidimo gore i dolje po jedan kvadratić. Gornii 
je vezen zeleno, donji modro. Kod slijedećih kvadra- 
tića je obratno t. j. gornji je modar a donji zelen. Isto 
su tako i druge, male, samostalne praznine vezene 
naizmjence dvije po dvije zelenom i modrom bojom. 

Ravna opletuša 


List XVII 


N a skutima ženskih košulja zvanih rubine u 
Slavoniji karakteristični su okomiti trakovi ukrasa, 
vezeni na stražnjem dijelu skuta. Izrađeni su kao i 
ukrasi muških košulja bušenim vezom, lančancem, 
plosnim vezom po pismu, obametom i opletušom. 

Opletuša se može izrađivati po broju u vezi s ras- 
pletom, izrezancem, povlakom i t. d. a može se raditi 
i po pismu zajedno, s plosnim vezom po pismu i bu- 
šenim vezom. Opletušom ukrašuju seljakinje u Sla- 
voniji i gornjoj Hrvatskoj ženske rubine te muške 
gaće i košulje. Taj se vez mora raditi debljim nave- 
z'om, osobito, ako se radi po broju jer time dobiva vez 
lijep, reljefni izgled. 

Bušeni vez 


List XVIII 


u 

krasi sa ženskih marama iz Slavonije (Koska, 
Harkanovci, Bizovac) izrađeni bušenim vezom, lan- 
čancem, ovijancem, plosnim vezom po pismu i obame- 
tom. U 3. uzorku, cvjetići su obamitani a njihove su 
sredine šuplje (probušene). 

Kod bušenog se veza najprije provuče nit po na- 
crtanoj kružnici, zatim se platno razreže i to točno 
po niti okomito i vodoravno. To je kod bušenog vez i 
najvažnije, jer ako se tako ne postupi, rupica dobije 
uglati oblik. Bijeli vez (punjeni listići, obamet, bušeni 
vez) najbolje se radi bijelim nefrkanim navezom. Niti 
nefrkanog na veza lijepo se prilagođuju jedna drugoj 
pa vez mnogo ljepše djeluje a i lakše se izrađuje. 


38 




Tvez po tvezu 


Liši XIX 


s 

iroki, dugi rukavi ženskih »oplećaka« (blu- 
za) panonskog tipa nošnje, koji je radi svoje bogate 
ornamentike dosegao visoki stepen dotjeranosti, bo- 
gato su ukrašeni bušenim vezom, ovijancem, tvezom 
tvez'om po tvezu. 

Kođ tveza se izvuče manje niti nego kod izre- 
anca. Vez se radi na »redini« t. j. na rijetkoj tka- 
nini, a niti se opliću dosta rijetko. Ako je mreža is- 
punjena vrpanim uzorkom, onda je to tvez po tvezu. 

Seljačko platno je i zbog toga prikladno za veze- 
nje, jer ga možemo uspješno bojadisati. Niti brzo 
upiju boju i tkanina je jednolično obojena. Vrlo se 
lijep ton dobije, ako se kuhaju suhe ljuske od crve- 
nog luka; u procijeđenu se vodu namoči mokra tka- 
nina i prokuha. Za tako bojadisanu tkaninu lakše 
ćemo naći boju na veza. Na gruboj rešetastoj tkanini 
(debeljašu) možemo vesti i bojadisanom domaćom vu- 
nom, što je naročito prikladno za ukrasne jastuke. 

List XX 


U krasi s muških košulja iz Slavonije izrađeni 
bušenim vezom, lančancem i plesnim vezom po pi- 
smu. 

Taj se plosni vez radi gotovo uvijek u vezi s bu- 
šenim vezom, lančancem, ovijancem, t vezom i pre- 
pletencem. Upozorava se na način, kako se vezu li- 
stići, koji su kroz sredinu razdijeljeni (vidi sliku). 

Kod vezenja je uvijek bolje, da se nit odreže, nego 
da se otkine. U iglu treba udjenuti onaj dio konca ili 
naveza, koji je bliže klupku. U tom smjeru ima nit 
bolji sjaj, a u poslu ne postane runjava. 


XX 

Obamet 


List XXI 


U krasi s prsiju muških košulja; br. 1 je iz Sla- 
vonije, br. 2 iz Brezovice kraj Zagreba. Vezivo je iz- 
rađeno bušenim vezom, plosnim vezom po pismu, 
lančancem i obametom. 

Obamitanim se zubićima tkanina vrlo često zavr- 
šava no viđamo i ravnih rubova izrađenih obametom. 
Žene u Sunji vezu obametom pojedine cvjetiće i li- 
stove a njihove sredine popunjavaju tvezom ili t ve- 
zom po tvezu. Ima i obamitanih rupica. 

Velika se pažnja mora posvetiti ispravno odabra- 
nom materijalu, kojim se veze. Kod križića, pružanca 
i pletenca mora navez biti nešto deblji od niti tkiva. 
Za povlaku i opačak potrebna je deblja nit nego za 
križiće, jer bodovi, poredani jedni do drugih, moraju 
tkaninu posve prekriti. Prije no što počnemo radom, 
potrebno je, da na krpici istoga tkiva obavimo pokus, 
koja bi debljina naveza najbolje odgovarala. 
















Lančanac 


List XXII 


U kras sa ženske nošnje iz Sunje, izrađen lan- 
čancem, plosnim vezom po pismu i bušenim vezom. 
Ovim načinom rada ukrašuju seljakinje u Sunji i 
okolici svoje odjevne predmete. Pregače kao i rukavi 
rubina bogato su izvezeni navedenim bodovima a 
mnogo se upotrebljava i tvez po tvezu kako je to spo- 
menuto kod XIX. slike. 

U školama treba izbjegavati vezenje velikih pred- 
meta sa širokim uzorcima, jer kraj takvog rada uče- 
nice ništa ne nauče. Mnogo će više koristi imati od 
rada u kojem su aktivno sudjelovale, u kojem će se 
odraziti njihova osobnost. To može biti ogrlica, kojom 
će obnoviti staru haljinu ili pojas ili torbica za koje 
će sama odabrati tkaninu i uzorak a naročito boju. 

Ovijanac 



List XX Ih 


N a ovom su listu vezovi iz Velikog Bukovca 
(kotar Ludbreg). To su ukrasi s poculica, vezeni lan- 
čancem, ovijancem, plosnim vezom po pismu, oba- 
metom i kačkanim ili obamitanim zubićima. Poculice 
su vezene vunom i radi toga je vezivo vrlo gusto. Po- 
naj češće su vezene narančastom bojom. 

Ovijanac je bod po pismu. Već i sama riječ kaže, 
zašto se taj vez upotrebljava; njim se pojedini oblici 
ovijaju. Taj se bod kao i široki ovijanac upotrebljava 
i posve samostalno naročito kod pečkog veza. Nala- 
zimo ga i uz bušeni te sunjski vez. 





List XXIV 


I I 

v l krasi s poculica, što ih izrađuju i nose selja- 

kinje u Kotaru Ludbreg (Dubovica, Veliki Bukovac) 
izvezeni su lančancem i plosnim vezom po pismu. U 
originalu su i ova veziva vrlo gusta, jer su vezena 
tankom vunom. 

Boje 

Kod prvog uzorka, između modre i crvene boje u 
srcu vezeno je zagasitom svijetložutom bojom. Isto 
je tako žuta boja upotrebi jena u ovalnom obliku istog 
uzorka između crvene i modre boje. Žutom bojom 
ispunjene su sredine cvjetova u donjem dijelu uzorka. 




List XXV 


i— ✓ ančanac se smatra vrlo starom tehnikom, 
možda čak praslavensko-balkanskom. U dinarskom 
području je najčešći na suknu i to uz donji rub i ša- 
vove hal jetka (sadaka), na ženskim kabanicama, na 
muškim i ženskim čarapama (nazuvcima ili terlu- 
cima). Veze se tankom svilom ili pamukom. Ponaj- 
češće igla prolazi samo gornjom površinom tkanine. 
Na drugom uzorku u prvom redu, trokuti vezeni cr- 
venom i bijelom niti svršavaju se malim trokutićima 
modre boje, izrađenim plosnim vezom po pismu. 

Lančanac se mnogo radi i u Lici kao ukras na pre- 
gačama, čarapama, torbicama i pojasima. Zovu ga 
lančenjak. 

Kosa se opletuša kao i obična opletuša radi kao 
vez brojem i kao vez po pismu. Vesti se mora debe- 
lim navezom da vezivo dođe do izražaja. Upotreblja- 
vaju ga seljakinje kao ukras na odjevnim predmetima 
i na rublju. 

List XXVI 


U krasi sa ženskih rubina te ženskog i muškog 
rublja iz Slavonije naročito iz Đakovštine. Rasplet 
se je razvio iz običnoga šupljeg ruba. Da rub tkanine 
bude što ljepši izvlačilo se sve više niti. Pojedini su 
se snopići niti omatali koncem, međusobno spajali, i 
tako je nastao rasplet. Za slavonski je rasplet karak- 
teristično, da je između pojedinih polja ostavljeno 
po nekoliko niti. Na slici su te izostavljene niti ozna- 
čene debelom crtom. Taj je način rada vrlo raširen. 
Mnogo se radi i u okolici Vinkovaca. Vrlo su lijepi 
raspleti u boji, koji se mogu uspješno upotrebiti za 
ukrašavanje bluza, haljina a i stolnjaka te raznih 
prostirka. 


'XVI 




Izrezanac 


List XXVII 


zrezancem i grbežom se ukrasu ju prsi muških 
košulja u Posavini. Izrazi izrezanac, isječenac, isika- 
vac dolaze od riječi: izrezati, isjeći. Ako je tkanina 
između mrežice ispunjena povlakom, kao što se to 
vidi na ovim uzorcima, takav se vez nazivlje grbežom. 
U Posavini nalazimo vrlo lijepe poculice, izrađene 
grbežom u boji. 

Ako se želi da vezivo bude lijepo, mora se upatre- 
biti navez triju debljina. Mrežica se ornata na vezom 
u debljini niti tkanine, glavni se oblici izrađuju nešto 
debljim navezom, dok se sredina, ispunjena povla- 
kom izrađuje još debljim navezom, da vezivo bude 
što punije. Izrezanac kao i grbež može se vrlo uspje- 
šno upotrebi ti za ures stolnjaka, zastora i malih pro- 
stirka a i haljina. 


56 


I 


(VII 


JTTTITmiMIM 


. Siiiii^sfSiiiu^ 


i r^! 

?ww=m~rf^ 

il»nfii)tiiffiTTT!inTMiTflHiTrininnHnimiiHinifnTiTTTnfiTlTmriniiTiiniin 


iim\— »/ iiui7=7nn^=^iiiiN. 




ii, miinm miimii nm iim iim mn mii iihi mu imi imi iim mn iim imi imi mii H m imi.iiui nm mu iim mii imii.iiiii iiiii mu uiii mu mu 

LJ-LLLLLLLJ-L 1 * LLi-LLLLLLLJ U i * LJ i i i 

=ail= | | | j |^^ =5=!= l l l~'"*l =~3= l'***l****^=fe:"* — “•**** 


i i i i i i 


i i i i i I 


tili 


i i i i i i 


i i i i 


i U 

m r 



I JllIlAlIII^IIIII^IIIIMIIIMIllJlIIII^IIIII^IlIlJlHIMIIH^IIII^IIIII^IIIII^mAlIIMIIIMlIlJ 11111 ^ 11111 ^ 11111 ^ ^IIIIMIIII ^•III^IIIMIIII^IIIMIIIMlIlJtlllMIlI^IIIIMlIII 


57 

















Prepletenac 


U ženskoj nošnji panonskog tipa (Posa- 
vina) ističe se pokrivanje glava maramom (pe- 
čom), osebujnom u ukrasu i načinu nošenja. 

Na gornjem su uzorku široke crte u obliku 
kuta izrađene prepletencem. Druge su crte izve- 
zene širokim ovijancem. Od pečkog je veza u 
tom svesku razmjerno malo donešeno, premda 
se taj vez kod nas mnogo radi. To je učinjeno 
zato, što se ni u čemu toliko ne griješi, koliko 
baš u pečkom vezu. Obično se pojedini oblici 
okružuju crnom bojom i običnim ovijancem, dok 
seljakinje nikada ili možda vrlo rijetko upotre- 


List XXVIII 


bljavaju crnu boju za okruživanje. Zavijuci se izra- 
đuju običnim mjesto širokim ovijancem. Ispod gor- 
njeg uzorka nije se radi pomanjkanja prostora mogla 
narisati debela crta s trokutićima, kako je to nacrtano 
ispod donjega i slijedećih uzoraka. Ispravna primjena 
pečkog veza na odjeći i u stanovima vrlo je teška. Tu 
je potreban naročito istančan ukus, da se odaberu 
prave boje i ispravni materijal. 

Boje 

Gornji je uzorak vezen ovim bojama: plohe ozna- 
čene 

brojem 1 vezene su svijetlobakrenastom bojom 
brojem 2 vezene su pastelnoplavom bojom 
brojem 3 vezene su zelenom bojom 
brojem 4 vezene su smeđom bojom 

U donjem uzorku (Letovanić, Kotar Sisak) upo- 
trebi jene su samo dvije boje: tamnijecrvena i svije- 
tlijecrvena. 

Prepletenac nalazimo na muškim košuljama u Sla- 
voniji i u vezi s pečkim vezom. 

Pečki vez 


U zorci s peča iz Posavine. Prvi je uzorak 
iz Male Gore, a drugi iz Gore. 

Boje 

Boje u gornjem uzorku su ove: 
broj 1 vezeno je svijetlobakrenom bojom 
broj 2 vezeno je pastelnoplavom bojom 


List XXIX 


broj 3 vezena je tamnosmeđom bojom 
broj 4 vezeno je tamnozelenom bojom 
Boje na donjem uzorku 
broj 1 vezene su bakrenastom bojom 
broj 2 vezene su modrom bojom 
broj 3 vezene su zelenom bojom 
broj 4 vezene su crnom bojom 

Kad izrađujemo bilo kakav predmet u boji, koji 
je određen da uresi naš stan, moramo biti nacistu 
kakve ćemo boje upotrebiti, da li tople ili hladne. 
Ako cijeli uređaj u sobi ima tople tonove, potrebno 
je, da postavimo kakav predmet hladnih tonova i 
obratno ako je uređaj u sobi hladnih tonova, potre- 
ban je predmet toplih tonova. Tople nas boje podsje- 
ćaju na sunce i vatru (žuta, narančasta, crvena) a 
hladne boje na led, vodu, maglu (zelena, modra, siva 
i njihove mješavine). Kod slaganja boja važan je i 
odnos boja, što znači da treba znati koliko se od koje 
boje smije upotrebiti. Najbolje primjere za ispravan 
odnos boja naći ćemo u starim seljačkim vezovima i 
tkivu, zato treba njihovom upoznavanju posvetiti što 
veću pažnju. 


'XIX 

Široki ovijanac 


I taj je ukras s peče iz Posavine. Bogat je 
bojom i vrlo gust, ali razgovjetan. 

Boje 

Boje su uglavnom ljubičaste. Takve peče 
nose žene u starosti, a nose ih i mlade u maloj 
žalosti. 

Ploha označena sa 

br. 1 vezena je tamnoljubičastom bojom 
br. 2 vezena je crvenkastoljubičastom bojom 


List XXX 


br. 3 vezena je plavoljubičastom bojom 

br. 4 vezena je zelenom bojom 

br. 5 vezena je crnom bojom 

br. 6 vezena je svijetlosmeđem bojom 

br. 7 vezena je ljubičasto-svijetlosmeđom bojom 

br. 8 vezena je zagasitožutom bojom 

br. 9 vezena je svijetložutom bojom 

br. 10 vezena je pastelnoplavom bojom 

♦ 

Na kraju ovog prikaza moram spomenuti, da ovaj 
svezak nije nikakva etnografska zbirka. To je tek po- 
magalo nastavnicima a i učenicama gradskih i onih 
škola po selima u kojima je narodna umjetnost izu- 
mrla. U onim krajevima, u kojima narodna umjet- 
nost živi, moraju se upotrebljavati oni vezovi i uzorci , 
koji su se od davnine radili u tom kraju. Učenice 
treba neprestano oduševljavati za ljepote tih radova 
i upućivati ih, da same traže i otkrivaju dobra sta- 
rinska veziva i tkiva. One moraju biti ponosne na 
kulturnu baštinu, voljeti je i čuvati. 

VlITlA 

U N I T A s« 

TVORNICA KONCA 

Proizvodi razne vrste prvorazrednog merceriziranog 

KONCA za ručno i mašinsko šivanje, crni, bijeli i u bojama, 

POTKONAC za jemčenje, crni, bijeli i sirovi, 

KRPANAC za krpanje čarapa u svim bojama, 

SVILENAC (štepsajde) u svim bojama. 

Zatim proizvodi iz najkvalitetnijih sirovina, razne vrste konca za RUČNI RAD, 
vezenje, kačkanje, pletenje i t. d. 

Za VEZENJE izrađuje u glavnim, zajamčeno posto- 
janim bojama »INDANTHREN« 

PERLGARN (Coton Perle) u viticama i klupkama, u br. 5 i 8, 

NAVEZ (šlingvol) u viticama, u br. 16 i 20, 

MOULINE u viticama, 

PAMUČNI KONAC ZA VEZ bez sjaja, u viticama, za goblene i dr., 
UMJETNU SVILU ZA VEZ sjajnu, u viticama. 

Za KAČKANJE izrađuje: 

KAČKANAC (heklgarn) u klupkama u br. 15, 40, 50 i 70 bijeli i ekri. 

Za PLETENJE izrađuje: 

PERLGARN u viticama u br. 8 i 12, crni, bijeli, ekri i u bojama. 

ŠKOLSKI PAMUK ZA PLETENJE u viticama i klupkama u br. 10, crni, bijeli 
i u bojama, 

MERC. PAMUK ZA PLETENJE ČARAPA u klupkama, u br. 14, crni, bijeli i 
u bojama. 

Za RAZNE UPOTREBE izrađuje: 

UMJETNU SVILU CORDONETTE sjajnu, u viticama, crnu, bijelu i ekri. 

ZAGREB« SVETICE Br. 6 

TELEFON: 33-940 - POŠTANSKI PRETINAC 83 
Bankovna veza: NAR. BANKA, ZAGREB 406-T-849 
Brzojavni naslov: UNITAS, ZAGREB 




